ΠΕΡΙΕΧΟΜΕΝΑ
ΑΠΟΦΑΣΕΙΣ
Κατανομή προσωπικού στo Υπουργείο Παιδείας,
Θρησκευμάτων και Αθλητισμού.
Τήρηση θυρίδων του Πυροσβεστικού Σώματος
Ελλάδος, στην Ενιαία Ψηφιακή Πύλη της Δημόσιας Διοίκησης (gov.gr- ΕΨΠ).
ΑΠΟΦΑΣΕΙΣ
Αριθμ. ΔΙΠΑΑΔ/Φ.Κ./50/1497
(1)
Κατανομή προσωπικού στo Υπουργείο Παιδείας,
Θρησκευμάτων και Αθλητισμού.
Η ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Την παρ. 21 του άρθρου ενάτου του ν. 4057/2012
«Πειθαρχικό δίκαιο Δημοσίων Πολιτικών Διοικητικών
Υπαλλήλων και Υπαλλήλων ΝΠΔΔ» (Α’ 54).
2. Την παρ. 5 του άρθρου 11 του ν. 3833/2010 «Προστασία της οικονομίας - επείγοντα μέτρα για την αντιμε-
τώπιση της Δημοσιονομικής κρίσης» (Α’ 40).
3. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022- 2025» (Α’ 111).
4. Το π.δ. 133/2017 «Οργανισμός του Υπουργείου Διοικητικής Ανασυγκρότησης» (Α’ 161).
5. Την παρ. 4 του άρθρου 21 του ν. 4765/2021 «Εκσυγχρονισμός του συστήμτος προσλήψεων στον δημόσιο
τομέα και ενίσχυση του Ανώτατου Συμβουλίου Επιλογής
Προσωπικού (Α.Σ.Ε.Π.) και λοιπές διατάξεις» (Α’ 6).
6. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
7. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
8. Το π.δ. 77/2023 «Σύσταση Υπουργείου και μετονομασία Υπουργείων -Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
11. Tην υπό στοιχεία ΔΙΠΑΑΔ/Φ.ΕΓΚΡ./104/13657/
16-7-2020 απόφαση της Επιτροπής της ΠΥΣ 33/2006,
όπως τροποποιήθηκε και ισχύει και την υπ’ αρ. 42/
30-9-2020 Πράξη Υπουργικού Συμβουλίου, όπως ισχύει.
12. Την υπό στοιχεία ΔΙΠΠ/Φ.ΕΠ.1/71/οικ. 4573/
01-3-2011 (Β’ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης
και Οικονομικών, για τον καθορισμό των προτεραιοτήτων των κριτηρίων κατανομής προσωπικο.
13. Το υπό στοιχεία 7207/Ν4/23-1-2024 αίτημα του
Υπουργείου Παιδείας, Θρησκευμάτων και Αθλητισμού.
14. Την ανάγκη ορθολογικής κατανομής και αξιοποίησης του τακτικού προσωπικού και των λειτουργών που
διορίζονται ή προσλαμβάνονται στους φορείς της παρ. 1
του άρθρου 2 του ν. 4765/2021 (Α’ 6).
15. Το γεγονός ότι από την παρούσα δεν προκαλείται
επιπλέον δαπάνη, αποφασίζουμε:
Την κατανομή τριάντα δύο (32) ατόμων, Πανεπιστημιακής Εκπαίδευσης, διαφόρων κλάδων και ειδικοτήτων,
από τους προσωρινούς πίνακες κατάταξης των υποψηφίων της 3Κ/2022 προκήρυξης (ΑΣΕΠ 37), σε Περιφερει-
ακές Υπηρεσίες Εκπαίδευσης του Υπουργείου Παιδείας,
Θρησκευμάτων και Αθλητισμού.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Φεβρουαρίου 2024
Η Υπουργός
ΝΙΚΗ ΚΕΡΑΜΕΩΣ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1574
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1574/08.03.2024
Αριθμ. 616
(2)
Τήρηση θυρίδων του Πυροσβεστικού Σώματος
Ελλάδος, στην Ενιαία Ψηφιακή Πύλη της Δημόσιας Διοίκησης (gov.gr- ΕΨΠ).
ΟΙ ΥΠΟΥΡΓΟΙ
ΨΗΦΙΑΚΗΣ ΔΙΑΚΥΒΕΡΝΗΣΗΣ ΚΛΙΜΑΤΙΚΗΣ ΚΡΙΣΗΣ ΚΑΙ
ΠΟΛΙΤΙΚΗΣ ΠΡΟΣΤΑΣΙΑΣ
Έχοντας υπόψη:
Τις διατάξεις:
1. α) Tου ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184) και
ιδίως της παρ. 4 του άρθρου 26 και του εδαφίου 2 της
παρ. 17 του άρθρου 107,
β) του άρθρου 47 του ν. 4623/2019 «Ρυθμίσεις του
Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επεί-
γοντα ζητήματα» (Α’ 134),
γ) των άρθρων 16 και 17 του ν. 4704/2020 «Επιτάχυνση
και απλούστευση της ενίσχυσης οπτικοακουστικών έργων, ενίσχυση της Ψηφιακής Διακυβέρνησης και άλλες
διατάξεις» (Α’ 133),
δ) του Κανονισμού (ΕΕ) 679/2016 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της οδηγίας 95/46/ΕΚ (L 119/1),
ε) του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137),
στ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
ζ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
η) του άρθρου 167 και του άρθρου 85, παρ. 7Γ του
ν. 4662/2020 «Εθνικός Μηχανισμός Διαχείρισης Κρίσεων
και Αντιμετώπισης Κινδύνων, αναδιάρθρωση της Γενικής
Γραμματείας Πολιτικής Προστασίας, αναβάθμιση συστήματος εθελοντισμού πολιτικής προστασίας, αναδιοργά-
νωση του Πυροσβεστικού και άλλες διατάξεις» (Α’ 27),
θ) του π.δ. 70/2021 «Σύσταση Υπουργείου Κλιματικής
Κρίσης και Πολιτικής Προστασίας, μεταφορά υπηρεσιών
και αρμοδιοτήτων μεταξύ Υπουργείων» (Α’ 161),
ι) της υπ’ αρ. 513/10-7-2023 κοινής απόφασης του
Πρωθυπουργού και του Υπουργού Κλιματικής Κρίσης
και Πολιτικής Προστασίας «Ανάθεση αρμοδιοτήτων στον
Υφυπουργό Κλιματικής Κρίσης και Πολιτικής Προστασίας, Ευάγγελο Τουρνά» (Β’ 4438),
ια) της υπό στοιχεία 66913 οικ. Φ.708.1 ΕΞ 31-12-2023
απόφασης του Αρχηγού «Σύστημα Διαχείρισης Αναφορών/Καταγγελιών (ΣΔΑΚ) για παραβάσεις οικονομικών
φορέων και εγκαταστάσεων στις κανονιστικές διατάξεις
πυροπροστασίας αρμοδιότητας του Πυροσβεστικού Σώματος»,
ιβ) του π.δ. 40/2020 «Οργανισμός του Υπουργείου Ψηφιακής Διακυβέρνησης» (Α’ 85),
ιγ) του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
2. Την υπό στοιχεία 118944 ΕΞ 23-10-2019 απόφαση
του Υπουργού Επικρατείας «Λειτουργία Κέντρου Διαλειτουργικότητας της Γενικής Γραμματείας Πληροφοριακών
Συστημάτων Δημόσιας Διοίκησης του Υπουργείου Ψηφιακής Διακυβέρνησης» (Β’ 3990).
3. Την υπό στοιχεία 3981 ΕΞ 25-02-2020 απόφαση του
Υπουργού Επικρατείας «Παροχή Υπηρεσίας Αυθεντικοποίησης Χρηστών oAuth2.0 σε Πληροφοριακά Συστή-
ματα τρίτων Φορέων» (Β’ 762).
4. Την υπό στοιχεία 29810 ΕΞ 23-10-2020 απόφαση του
Υπουργού Επικρατείας «Διαδικασία αυθεντικοποίησης
υπαλλήλων του δημοσίου τομέα σε ψηφιακές δημόσιες
υπηρεσίες» (Β’ 4798).
5. Την υπό στοιχεία 5620 ΕΞ 26-2-2021 απόφαση του
Υπουργού Επικρατείας «Ρύθμιση ειδικότερων θεμάτων
για την υποβολή αιτήσεων και την έκδοση εγγράφων
μέσω της Ενιαίας Ψηφιακής Πύλης της Δημόσιας Διοίκησης (gov.gr - ΕΨΠ) καθώς και για τη χρήση των θυ-
ρίδων φορέων και χρηστών που τηρούνται σε αυτή»
(Β’ 849), όπως τροποποιήθηκε με την υπό στοιχεία 36126
ΕΞ 2022 απόφαση «Τροποποίηση της υπ’ αρ. 5620 ΕΞ
2021 απόφασης του Υπουργού Επικρατείας “Ρύθμιση
ειδικότερων θεμάτων για την υποβολή αιτήσεων και την
έκδοση εγγράφων μέσω της Ενιαίας Ψηφιακής Πύλης
της Δημόσιας Διοίκησης (gov.gr - ΕΨΠ) καθώς και για τη
χρήση των θυρίδων φορέων και χρηστών που τηρούνται
σε αυτή”» (Β’ 4693).
6. Tο υπό στοιχεία 5864 ΕΙ 2024/14.02.2024 αίτημα του
Πυροσβεστικού Σώματος Ελλάδος με προς την Υπηρεσία
Συντονισμού Ενιαίας Ψηφιακής Πύλης.
7. Την ανάγκη παροχής βελτιωμένου επιπέδου ψηφιακών υπηρεσιών προς τα φυσικά πρόσωπα και τις επιχει-
ρήσεις μέσω της Ενιαίας Ψηφιακής Πύλης της Δημόσιας
Διοίκησης (gov.gr- ΕΨΠ) με στόχο τη δημιουργία ενός
ασφαλούς περιβάλλοντος για την ορθή διεκπεραίωση
των υπηρεσιών αυτών.
8. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
Θυρίδες του Πυροσβεστικού Σώματος Ελλάδος
1. Στην Ενιαία Ψηφιακή Πύλη της Δημόσιας Διοίκησης (gov.gr-ΕΨΠ), εφεξής ΕΨΠ, τηρούνται οι Θυρίδες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1574/08.03.2024
του Πυροσβεστικού Σώματος Ελλάδος για την παροχή
ψηφιακών υπηρεσιών στα φυσικά πρόσωπα/χρήστες,
σύμφωνα με την παρ. 4 του άρθρου 26 του ν. 4727/2020
(Α’ 184).
2. Στις θυρίδες του Πυροσβεστικού Σώματος Ελλάδος προωθούνται από την ΕΨΠ οι αιτήσεις των φυσικών
προσώπων/χρηστών που υποβάλλονται σε αυτήν με την
επισύναψη των απαιτούμενων δικαιολογητικών για την
έκδοση εγγράφων από το Πυροσβεστικό Σώμα Ελλάδος,
σύμφωνα με όσα ορίζονται στην υπό στοιχεία 5620 ΕΞ
26-2-2021 απόφαση του Υπουργού Επικρατείας «Ρύθμιση ειδικότερων θεμάτων για την υποβολή αιτήσεων και
την έκδοση εγγράφων μέσω της Ενιαίας Ψηφιακής Πύλης
της Δημόσιας Διοίκησης (gov.gr - ΕΨΠ) καθώς και για τη
χρήση των θυρίδων φορέων και χρηστών που τηρούνται
σε αυτή» (Β’ 849), όπως τροποποιήθηκε με την υπό στοιχεία 36126 ΕΞ 2022/5.9.2022 (Β’ 4693) όμοια απόφαση.
Άρθρο 2
Λειτουργίες και Χαρακτηριστικά
των θυρίδων φορέα
1. Οι θυρίδες του Πυροσβεστικού Σώματος Ελλάδος
είναι «ψηφιακά γραμματοκιβώτια» με τα εξής χαρακτηριστικά:
α) έχουν μοναδικό κωδικό και όνομα,
β) παρέχουν στους εξουσιοδοτημένους χρήστες/
υπαλλήλους του φορέα διαβαθμισμένη πρόσβαση, με
ρόλους, μέσω εφαρμογής και σε πληροφοριακά συστήματα μέσω προγραμματιστικής διεπαφής,
γ) περιέχουν αναρτημένα έγγραφα και αιτήσεις,
δ) οργανώνουν τα αναρτημένα έγγραφα της ανά υπόθεση,
ε) οι χειριστές των θυρίδων λαμβάνουν ενημερώσεις
για την άφιξη ενός εγγράφου στη θυρίδα ανάλογα με
τα διαθέσιμα κανάλια επικοινωνίας που έχουν ρυθμίσει
(email, sms, κ.ά.),
στ) για τη διεκπεραίωση των αιτήσεων από τους διαχειριστές και χειριστές, υπάρχουν στη θυρίδα σχετι-
κές επιλογές διαχείρισης όπως: - Ανάθεση - Ανάληψη
υπόθεσης σε/από υπάλληλο - Κατάσταση αίτησης - Δυνατότητα αλλαγής της κατάστασης της αίτησης - Ανα-
ζήτηση  - Ιστορικό υποθέσεων  - Στατιστικά στοιχεία
υποθέσεων - Ανάρτηση απάντησης στη θυρίδα του χρήστη - Αποστολή ενημερωτικού μηνύματος στον χρήστη.
2. Στην ΕΨΠ δύναται να δημιουργούνται για το Πυροσβεστικό Σώμα Ελλάδος περισσότερες από μία θυρίδες,
ανάλογα με τις ανάγκες των επιμέρους Υπηρεσιών του.
Η ορισθείσα ως ανώτερη ιεραρχικά θυρίδα παρέχει πρόσβαση σε όλες τις θυρίδες που υπάγονται σε αυτή.
3. Στις θυρίδες του Πυροσβεστικού Σώματος Ελλάδος
τηρούνται έγγραφα και αιτήσεις που απευθύνονται σε
αυτό και αποστέλλονται από τα φυσικά πρόσωπα/χρήστες μέσω της ΕΨΠ καθώς και οι αντίστοιχες απαντήσεις/
έγγραφα των αιτήσεων αυτών.
4. Οι αιτήσεις των φυσικών προσώπων/χρηστών καθώς
και οι απαντήσεις/έγγραφα επί των αιτήσεων αυτών μπορούν να παραμένουν αποθηκευμένες στις θυρίδες του
Πυροσβεστικού Σώματος Ελλάδος για χρονικό διάστημα
έως πέντε (5) ετών. Η υποβολή των αιτήσεων από τα φυσικά πρόσωπα στις θυρίδες του Πυροσβεστικού Σώματος
Ελλάδος και η επαλήθευση του περιεχομένου τους από
τον λήπτη-εξουσιοδοτημένο υπάλληλο του Πυροσβεστικού Σώματος Ελλάδος που χειρίζεται την αίτηση γίνεται
σύμφωνα με τα οριζόμενα στο άρθρο 3 της υπό στοιχεία
5620 ΕΞ 26.2.2021 απόφασης του Υπουργού Επικρατείας
«Ρύθμιση ειδικότερων θεμάτων για την υποβολή αιτήσεων και την έκδοση εγγράφων μέσω της Ενιαίας Ψηφια-
κής Πύλης της Δημόσιας Διοίκησης (gov.gr - ΕΨΠ) καθώς
και για τη χρήση των θυρίδων φορέων και χρηστών που
τηρούνται σε αυτή», όπως τροποποιήθηκε με την υπό
στοιχεία 36126 ΕΞ 2022/5.9.2022 όμοια απόφαση.
Άρθρο 3
Χρήστες των θυρίδων του
Πυροσβεστικού Σώματος Ελλάδος
1. Στις Θυρίδες του Φορέα προβλέπονται δύο διακριτοί ρόλοι για τους υπαλλήλους του Πυροσβεστικού
Σώματος Ελλάδος:
α) Χειριστής: Διαχειρίζεται τις υποθέσεις και τις αιτήσεις των φυσικών προσώπων και
β) Διαχειριστής: Ορίζει και διαγράφει χειριστές, τροποποιεί τα στοιχεία επικοινωνίας των Θυρίδων του Πυ-
ροσβεστικού Σώματος Ελλάδος και την ονομασία της
Θυρίδας και εξάγει στατιστικά στοιχεία.
Ο διαχειριστής της ορισθείσας ως ανώτερης ιεραρχικά θυρίδας του Πυροσβεστικού Σώματος Ελλάδος, έχει
πρόσβαση στις θυρίδες που υπάγονται σε αυτή.
2. Το Πυροσβεστικό Σώμα Ελλάδος είναι υπεύθυνο για
τον ορισμό των εξουσιοδοτημένων χρηστών της κάθε
Θυρίδας, ήτοι για τους χειριστές και διαχειριστές τους.
3. Η Υπηρεσία Συντονισμού Ενιαίας Ψηφιακής Πύλης
είναι υπεύθυνη για τον ορισμό του διαχειριστή της ανώτερης ιεραρχικά θυρίδας, σύμφωνα με το αίτημα που
υποβάλλει το Πυροσβεστικό Σώμα Ελλάδος κατά τα
οριζόμενα στην παρ. 3 του άρθρου 26 του ν. 4727/2020.
4. Οι χειριστές και οι διαχειριστές αποκτούν πρόσβαση στη Θυρίδα, αφού προηγουμένως προβούν σε
επαλήθευση/επιβεβαίωση της ταυτότητάς τους, με τη
χρήση των «Κωδικών Δημόσιας Διοίκησης», σύμφωνα
με την υπό στοιχεία 29810 ΕΞ/23.10.2020 απόφαση του
Υπουργού Επικρατείας «Διαδικασία αυθεντικοποίησης
υπαλλήλων του δημοσίου τομέα σε ψηφιακές δημόσιες
υπηρεσίες» (Β’ 4798).
5. Οι διαχειριστές και οι χειριστές των Θυρίδων του
Πυροσβεστικού Σώματος Ελλάδος οφείλουν να διεκπεραιώσουν την αίτηση του ενδιαφερόμενου σύμφωνα με
τα οριζόμενα στο άρθρο 29 του ν. 4727/2020.
Άρθρο 4
Επεξεργασία προσωπικών δεδομένων
1. Υπεύθυνος επεξεργασίας των δεδομένων που τηρούνται στις θυρίδες του Πυροσβεστικού Σώματος Ελ-
λάδος ορίζεται το ίδιο το Πυροσβεστικό Σώμα Ελλάδος
σύμφωνα με την παρ. 4 του άρθρου 26 του ν. 4727/2020
(Α’ 184).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1574/08.03.2024
2. Το Πυροσβεστικό Σώμα Ελλάδος είναι υπεύθυνο για
τον ορισμό των εσωτερικών όρων χρήσης των θυρίδων
της και των εξουσιοδοτημένων χρηστών αυτών, καθώς
και για τον χρόνο τήρησης και τον τρόπο διαχείρισης και
διαγραφής των δεδομένων.
3. Το Υπουργείο Ψηφιακής Διακυβέρνησης είναι ανεξάρτητος υπεύθυνος επεξεργασίας για τη λειτουργία
της ΕΨΠ.
Άρθρο 5
Έναρξη παραγωγικής λειτουργίας
Η παραγωγική λειτουργία των θυρίδων του Πυροσβεστικού Σώματος Ελλάδος εκκινεί από τη δημοσίευση
της παρούσας απόφασης στην Εφημερίδα της Κυβερνήσεως.
Άρθρο 6
Έναρξη ισχύος
Η απόφαση αυτή αρχίζει να ισχύει από τη δημοσίευσή
της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 4 Μαρτίου 2024
Οι Υπουργοί
Υφυπουργός
Ψηφιακής
Κλιματικής Κρίσης και
Διακυβέρνησης
Πολιτικής Προστασίας
ΔΗΜΗΤΡΙΟΣ
ΕΥΑΓΓΕΛΟΣ
ΠΑΠΑΣΤΕΡΓΙΟΥ
ΤΟΥΡΝΑΣ

[Source: 20240201574.pdf | Tokens: 13383]